Cuneiform Tablet VS 26 51 (VAT 13533)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-na-a qí-bi₄-ma um-ma PUZUR₄-a-šùr-ma a-dí ri-ik-sí ša ta-áš-pu-ra-ni iš-tù ITU.KAM ú e-li-iš a-na a-šùr-ta-ak-lá-ku kà-ṣa-ar a-sà-nim a-dí-in-ma ú-bi₄-il₅-šu-nu a-lam₅-KI kà-ší-id {d}IDIM-ba-ni aṣ-ba-at-ma um-ma šu-ut-ma TÚG a-li-ta-áb-ší-a áš-a-am <big_gap> ú-ṭá-ta-am ša a-šùr-dan a-mì-ša-am ú-šé-ri-ba-ni ú-ṭá-ta-am a-šùr-dan a ší-mì-im li-dí-in-ma a-na ú-ṭí-tí-im a-mì-tí-im 3 ku-ṣí-a-tim SIG₅ a-dí-šu-um a-dí e-lá-lí ù {d}IŠKUR.SIPA mì-ma li-ba-kà lá i-pá-ri-id a-na-kam šu-ma-mì-in₄ É-et da-a-a ú-ul É-et ir-nu-it ṣú-ḫa-ar-tù-um tù-ší-ib a-ḫu-mì-lá GAL sí-ki-tim e-tí-ki-im-ší-ma ṣú-ḫa-ar-tám a-šar ma-lá-ki-im mì-li-lik a-dí té-er-tí-im ša DAM.GÀR za-ku-sà šu-up-ra-am a-šu-mì ir-nu-it ša ta-áš-pu-ra-ni um-ma šu-ut-ma ša-tù-um da-na-at i-nu-mì i-ša-pá-ra-ni a-lá-ak